SL
C 235/18
Uradni list Evropske unije
3.7.2023
— tožbo družbe Carpatair za razglasitev ničnosti Sklepa Komisije (EU) 2021/1428 (1) z dne 24. februarja 2020 o državni pomoči SA.31662 – C/2011 (ex NN/2011), ki jo je Romunija izvedla za mednarodno letališče Temišvar in družbo Wizz Air, zavrne, in — družbi Carpatair naloži, naj nosi svoje stroške in plača stroške, ki so nastali družbi Wizz Air, tako v zvezi s postopkom pred Splošnim sodiščem kot v zvezi s postopkom pred Sodiščem.
Podredno: — sodbo Splošnega sodišča v zadevi T-522/20, Carpatair SA/Komisija razveljavi; — zadevo vrne Splošnemu sodišču v ponovno odločanje in — pridrži odločitev o stroških postopka na prvi stopnji in v pritožbenem postopku.
Pritožbeni razlogi in bistvene trditve Pritožnica predlaga, da se izpodbijana sodba razveljavi iz teh razlogov. — Prvi pritožbeni razlog: Splošno sodišče je izkrivilo dokaze in bistveno kršilo postopek, ker je ugotovilo vzročno povezavo med sporazumoma iz leta 2008 in 2010 med družbo Wizz Airom in letališčem ter domnevnimi znatnimi učinki, ki so nastali družbi Carpatair. — Drugi pritožbeni razlog: Splošno sodišče ni obrazložilo obstoja znatnega učinka, ki je nastal družbi Carpatair zaradi zbornika letalskih informacij iz leta 2010, in interesa za ukrepanje v zvezi z istim ukrepom. — Tretji pritožbeni razlog: Splošno sodišče je napačno uporabilo pravo, ker je ugotovilo, da je bila ugotovitev Komisije, da je bil zbornik letalskih informacij iz leta 2010 neselektiven, napačna. — Četrti pritožbeni razlog: Splošno sodišče je napačno uporabilo pravo, ker je ugotovilo, da je bilo naknadno poročilo o donosnosti sporazumov iz leta 2008 in 2010, ki je temeljilo na predhodnih podatkih, nepomembno.
(1)
UL 2021, L 308, str.
1.
Pritožba, ki jo je Societăţii Naţionale „Aeroportul Internaţional Timişoara – Traian Vuia“ SA (AITTV) vložila 17. aprila 2023 zoper sodbo Splošnega sodišča (osmi razširjeni senat) z dne 8. februarja 2023 v zadevi T-522/20, Carpatair/Komisija (Zadeva C-246/23 P) (2023/C 235/22) Jezik postopka: angleščina Stranke Pritožnica: Societatea Naţională „Aeroportul Internaţional Timişoara – Traian Vuia“ SA (AITTV) (zastopnika: V. Power, R. Hourihan, Solicitors) Druge stranke v postopku: Carpatair SA, Evropska komisija, Wizz Air Hungary Légiközlekedési Zrt.
(Wizz Air Hungary Zrt.)
Predloga Pritožnica Sodišču predlaga, naj: — sodbo Splošnega sodišča razveljavi in tožbo za razglasitev ničnosti spornega sklepa (1), ki jo je vložila družba Carpatair, ter bodisi samo odloči v zadevi in v celoti zavrne predloge družbe Carpatair (vključno s tretjim in četrtim tožbenim razlogom, o katerih Splošno sodišče ni odločilo) bodisi vrne zadevo Splošnemu sodišču v ponovno odločanje in